stanford-oval/wikipedia huggingface dataset:
שבט בני נדיר
השבט בתקופת מוחמד

החל משנת 622, שנת ההגירה של מוחמד ממכה לאל-מדינה (ית'רב) ועד 624 ניסה מוחמד לשווק את דתו החדשה בקרב היהודים של אל-מדינה. ניסיונותיו לא צלחו, ובשנת 624, כחודש לאחר קרב בדר, גורשו היהודים בני שבט קינוקאע מאל-מדינה לוואדי אל-קורה (אנ'), ומשם לאדרעי (עבר הירדן, לא רחוק מהכנרת). אולם שבט בני נדיר לא התערב בנעשה בראותם את הגירוש במסגרת מאבקים בין שבטיים. הגירוש הוביל לפסיקה כי הפרה עתידית של חוקת אל-מדינה תגרור את ביטול זכויות הצד המפר ותלווה בעונש הולם.
אחד מבני שבט בני נדיר היה המשורר כעב אבן אלאשרף, בן לאב ערבי ואם יהודיה, אשר נמנה עם מנהיגיו. אל-אשרף עיין את מחמד וחיבר שירים שביטאו עוינות זו, ושירים נוספים שנתפסו בידי מוסלמים כפוגעניים, ועל כן ראו בהם הפרה של חוקת מדינה. משום כך נרצח אל-אשרף בידי ערבים בידיעתו וברכתו של מחמד. לאחר רציחתו של אל-אשרף הסלימו היחסים בין בני השבט למוחמד. המקורות המוסלמיים מייחסים לבני נדיר קנוניה לרצוח את מחמד, שנתגלתה לו כשהמתין לקבל תרומה כספית וגררה צו גירוש לבני השבט. השבט החליט להתנגד לצו הגירוש מתוך אמונה כי שבטים אחרים יתמכו בהם. אולם לאחר מצור בן 14 ימים, במהלכו שרף מחמד את מטעי התמרים שלהם, בניגוד לנהגי המלחמה בחצי האי ערב, ומשבוששה העזרה מלהגיע, נכנע השבט. לאחר תבוסת השבט בשנת 625 הורשו בניו לצאת לגלות ואיתם משא של גמל יחיד עבור כל שלושה אנשים בעוד ששאר נכסיהם ומטלטליהם הוחרמו. בני השבט נדדו צפונה ואיתם 600 גמלים. לקראת גירוש השבט כתב מחמד סורת אל-חַשְר, היא סורת ההגליה.
נחלת השבט חולקה בידי מחמד לבני לווייתו שבאו עמו ממכה, אשר עד לאותה העת נסמכו על טוב לבם של בני ית'רב. מוחמד גם לקח לעצמו נחלה מאדמות השבט, אשר הבטיחה את עצמאותו הכלכלית.
בני השבט שגורשו חברו לשבטים יהודיים אחרים רובם בח'ייבר ולאויבי מחמד השבטים הערביים של מכה. מסיבה זו, לאחרי קרב השוחה הוצא להורג מנהיגם חי בן אחיטוב ובנו ביחד עם כל הגברים של שבט בני קוריט'ה ונמכרו הנשים והילדים לעבדים ולשפחות.
בעקבות הסכם שלום בינו לבין תושבי מכה, התערערה מנהיגותו של מוחמד, והוא היה צריך להציג למאמיניו הישג צבאי, ולכן בחר בתקיפת השבטים היהודיים של ח'ייבר. כשראה שהיהודים מעוניינים להיפגש איתו למשא ומתן, הזמין 30 מנהיגים יהודים. כשהם בדרך וללא נשק, פשט עליהם כוח של מאמיני מוחמד והרג את כולם מלבד אחד שהצליח לברוח. כך נחלש מאוד כוחם של השבטים.
בהסכם הכניעה של יהודי ח'ייבר לאחר ניצחונו של מחמד עליהם במאי 629 לא נכללו בני נדיר. כל גברי השבט נרצחו בידי המוסלמים ונשותיהם חולקו למנצחים. מחמד עצמו נשא לאישה (ה-11 במספר) את צפייה (صفية بنت حيي), בתו של חי בן אחיטוב ואלמנתו של כנאנה אבן אבי אלרביע (Kinana ibn al-Rabi), גזבר השבט.
ראו גם

קרב ח'ייבר
שבט בני קוריט'ה
שבט בני קינוקאע
לקריאה נוספת

V. Vacca, "Nadir", The Encyclopaedia of Islam, New Edition, edited by C.E. Bosworth, et el, Leiden - New York, e.J. Brill, 1993, Vol. VII, pp. 852 - 3.
הערות שוליים

↑  מקורות אסלמיים מחשיבים את בני אאוס כשבט יהודי, בעוד שמקורות יהודיים רואים בו שבט ערבי.[דרוש מקור: באילו מקורות מדובר? ומהם בכלל המקורות היהודיים הרלוונטיים?]
| יהדות חצי האי ערב |
| --- | --- | --- |
| שבטים יהודים בחצי האי ערב | שבט בני קוריט'ה • שבט בני קינוקאע • שבט בני נצ'יר | יהודי תימני בארץ ישראל, תחילת המאה ה-20 |
| שבטים ערבים שהתגיירו בקדם-אסלאם | שבט בני אל-חארת' • חמיר • בני עוף • בני שוטייבה | יהודי תימני בארץ ישראל, תחילת המאה ה-20 |
| קהילות יהודיות בחצי האי ערב | איחוד האמירויות • בחריין • כווית • עדן • עומאן •  ערב הסעודית • תימן | יהודי תימני בארץ ישראל, תחילת המאה ה-20 |
| --- | --- |
בקרת זהויות :  TDVİA: nadir-beni-nadir
שומרי הגלקסיה (סרט)

| --- | --- |

כרזת הסרט הרשמית
 מבוסס על:  שומרי הגלקסיה (קומיקס)
 בימוי:  ג'יימס גאן 
 הופק בידי:  קווין פייגי 
 תסריט:  ג'יימס גאן
 עריכה:  פרד ראסקין קרייג ווד יוז וינבורן
 שחקנים ראשיים:  כריס פראט זואי סלדנה בראדלי קופר לי פייס מייקל רוקר קארן גילאן דג'ימון הונסו בניסיו דל טורו ג'ון סי. ריילי גלן קלוז
 מדבבים:  בראדלי קופר (רוקט) וין דיזל (גרוט)
 מוזיקה:  טיילר בייטס 
 צילום:  בן דייוויס 
 מדינה:  ארצות הברית 
 חברת הפקה:  אולפני מארוול
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  ארצות הברית 1 באוגוסט 2014 ישראל 31 ביולי 2014
 משך הקרנה:  120 דקות
 שפת הסרט:  אנגלית 
 סוגה:  סרט מדע בדיוני, סרט גיבורי-על 
 מקום התרחשות:  Xandar, ארצות הברית, Knowhere 
 תקציב:  170 מיליון דולר
 הכנסות:  773,328,629 דולר
 הכנסות באתר מוג'ו:   marvel2014a
 פרסים:  פרס סאטורן לסרט קולנוע מבוסס קומיקס הטוב ביותר  פרס בחירת המבקרים לסרט פעולה  פרס בחירת המבקרים לאיפור  פרס סאטורן לאיפור הטוב ביותר (David White, Elizabeth Yianni-Georgiou)  פרס סאטורן לבמאי הטוב ביותר (ג'יימס גאן)  פרס סאטורן לשחקן הטוב ביותר (כריס פראט)  פרס הוגו לעיבוד הדרמטי הטוב ביותר (ארוך) 
 סרט קודם:  כרונולוגית (MCU): "קפטן אמריקה: חייל החורף"
 סרט הבא:  כרונולוגית (MCU): "הנוקמים: עידן אולטרון" כרונולוגית מבחינה עלילתית: "שומרי הגלקסיה: חלק 2"
 אתר רשמי
 דף הסרט ב־IMDb
 
שומרי הגלקסיה (באנגלית: Guardians of the Galaxy) הוא סרט גיבורי על אמריקאי אשר מבוסס על קומיקס שומרי הגלקסיה, ובהפקה מבית אולפני מארוול. הוא הסרט העשירי ביקום הקולנועי של מארוול. את הסרט ביים וכתב ג'יימס גאן ומככבים בו אנסמבל שחקנים ככריס פראט, זואי סלדנה, דייב בטיסטה, וין דיזל, בראדלי קופר, לי פייס, מייקל רוקר, קארן גילאן, דג'ימון הונסו, ג'ון סי. ריילי, גלן קלוז ובניסיו דל טורו. צילומי הסרט נמשכו בין יולי לאוקטובר 2013 בלונדון.
בסרט, פיטר קוויל, טייס חלל והרפתקן, מוצא כדור עתיק ומסתורי המכיל בתוכו חפץ עתיק יומין בעל אנרגיה הרסנית ורבת עוצמה. על מנת להציל את היקום מפני איש צבא חייזרי פסיכופת וחסר רחמים בשם רונאן המאשים, קוויל צריך לשתף פעולה עם קבוצה של פושעים מוזרים.
"שומרי הגלקסיה" יצא לאקרנים ב-31 ביולי 2014 בישראל וב-1 באוגוסט 2014 בארצות הברית ב-2D ,3D ואיימקס תלת-ממד. עם יציאתו לאקרנים, הסרט קיבל ביקורות מקצועיות ששיבחו רבות את ההומור, סגנון המשחק (במיוחד של פראט), קטעי האקשן, האפקטים והפעלולים, הכתיבה, העלילה, פסקול הסרט, התסריט, הבימוי והסגנון הוויזואלי. בנוסף לתשבחות רבות, הסרט היה לשובר קופות והכניס יותר מ-774 מיליון דולר לעומת תקציב הפקה של כ-195 מיליון דולר. בנוסף להצלחתו, הסרט היה מועמד לאוסקר על האפקטים הטובים ביותר אולם הפסיד לדרמת המדע בדיוני "בין כוכבים" של כריסטופר נולאן.
בעקבות הצלחת הסרט, סרט המשך הנקרא "שומרי הגלקסיה: חלק 2",יצא לאקרנים ב-5 במאי 2017 בארצות הברית וב-4 במאי 2017 בישראל.
תקציר

במרחבים הרחוקים של הגלקסיה, טייס החלל פיטר קוויל מוצא את עצמו נרדף לאחר שגנב מנבל-העל רונאן. כדי להתחמק ממנו, קוויל צריך לכרות ברית מאולצת עם קבוצה של לא יוצלחים שביניהם נמנים גאמורה, דראקס המשמיד, רוקט וגרוט אשר קוראים לעצמם שומרי הגלקסיה. בהמשך, קוויל מגלה את כוחו האמיתי של הממצא אותו גנב והאיום שזה משקף על היקום כולו, מה שמאלץ אותו לאסוף את חבריו החדשים לעמדה אחרונה ונואשת על גורלו של היקום.
שחקנים ראשיים ודמויות

כריס פראט - פיטר קוויל/סטאר לורד
זואי סלדנה - גאמורה
דייב בטיסטה - דראקס המשמיד
וין דיזל - גרוט (דיבוב ולכידת תנועה)
בראדלי קופר - רוקט (דיבוב) שון גאן (לכידת תנועה) דביבון מהונדס גנטית וצלף מיומן. גאן עבד עם דביבונים חיים כדי להעניק לדמות התלת־ממדית תחושה מציאותית ככל שניתן, ושלא תיראה קריקטוריסטית. עוד הוא מציין, שזהו "לא באגס באני במרכזם של האוונג'רס. זוהי חיה קטנה ומציאותית שהיא לא מושלמת ובודדה. אין אף אחד אחר ביקום כמותו, והוא נוצר כדי לשמש כמכונת לחימה קשוחה". בהקשר לחבריו לקבוצה, קופר מתאר את רוקט כדמות דינמית, כמו ג'ו פשי בסרט החבר'ה הטובים. קופר דיבב את הדמות, בעוד שון גאן - אחיו של הבמאי - החליף את הדמות לצורכי צילום תלת־ממדי. גאן אמר שלשם תפקידו של רוקט, נדרשו מספר תנועות פיזיות של קופר, כולל הבעות פנים ותנועות ידיים, כרפרנס לאנימטורים.
לי פייס - רונאן
קארן גילאן - נביולה
דג'ימון הונסו - קוראת'
מייקל רוקר - יונדו אודונטה
ג'ון סי. ריילי - רומאן דיי, מנהיג חיל נובה
גלן קלוז - נובה פריים, בעלת תפקיד בכיר בחיל נובה.
בניסיו דל טורו - "האספן" / טנליר טיוואן, חבר זקני היקום ואספן אינטר-גלקטי של חפצים מכל הסוגים כולל חפצים קוסמיים כמו כן הוא סיפק מידע עבור השומרים על אבן האינסוף שתוכל לעזור לרונאן להשמיד את זאנדאר.
ג'וש ברולין - תאנוס, הטיטאן המטורף, חייזר מרושע ואכזר במיוחד ומצביא צבא הצ'יטאורי ועמד מאחורי אירועי הסרט "הנוקמים", הבוס המפקד על פעולותיו של רונאן שמאוחר יותר בוגד בו ואפילו שתי בנותיו המאומצות בוגדות בו.
שחקנים ראשיים ודמויות > הופעות אורח

ג'וש ברולין מופיע בסרט בתפקיד תאנוס בהופעה ללא קרדיט ובאמצעות דיבוב ולכידת תנועה. שון גאן, אחיו של הבמאי, הופיע ככפילו של תאנוס במהלך הצילומים וכן כסגנו של יונדו. אלכסיס דניסוף שב לגלם את מנהיג הצ'יטאורי מ"הנוקמים". אופליה לוביבונד שבה לגלם את קארינה, שפחתו של האספן מהסרט "תור: העולם האפל". פיטר סרפינוביץ' מגלם קצין בחיל נובה בשם גארטן סאאל. גרג הנרי מגלם את סבו של קוויל ולורה האדוק מגלמת את אמו מרדית'. ספנסר וילדינג מופיע כשומר כלא שמחרים את הווקמן של קוויל. לויד קאופמן מופיע כאסיר ונייתן פיליון מדבב את קולו של אסיר אחר. יוצר הקומיקס סטן לי מופיע בקצרה כחובב נשים קסנדרי. מילה קרלינג מופיעה בקצרה בתפקיד החייזרית בריט בה נתקל קוויל בספינתו כשהוא נמלט מכוכב הלכת מוראג. הבמאי ג'יימס גאן מופיע בקצרה כתושב סאקארה, מאראמה קורלט מופיעה כמנהלת קרבות בבר חייזרי, רוב זומבי מופיע כנווט של הבוזזים והמלחין טיילר בייטס כטייס של הבוזזים. סת' גרין מדבב בסרט את הווארד הברווז בסצנה שלאחר כתוביות הסיום. בנוסף, קוסמו כלב חלל הרוסי מופיע בסרט. בקומיקס, קוסמו הוא בעל ברית של המשמידים.
הפקה > פיתוח

נשיא אולפני מארוול קווין פייגי הזכיר לראשונה את שומרי הגלקסיה כסרט אפשרי כבר בכנס קומיק-קון 2010, שנערך בסן דייגו, באומרו כי "ישנן מספר סדרות מעורפלות, כמו שומרי הגלקסיה, ששוכתבו מחדש לאחרונה בדרך כיפית בחוברות הקומיקס". בספטמבר 2011, פייגי שב וציין את הנושא במגזין אנטרטיינמנט ויקלי באומרו, כי "ישנה הזדמנות לעשות סרט חלל אפי וגדול, כפי שהסרט תור מרמז על כך, בצד הקוסמי של יקום מארוול". ביוני 2012 החלו לרוץ שמועות כי הסרט אושר להפקה ויוזכר בו הנבל תאנוס, כסרט אפשרי שיוביל להמשך ל"הנוקמים". מגזין וראייטי הוסיף לשמועות וציין שהסרט נמצא בעדיפות עליונה והתסריט נכתב בידי ניקול פרלמן.
פייגי הכריז בכנס קומיק-קון ב-2012 שהסרט נמצא בשלבי הפקה, עם תאריך יציאה לאקרנים ב-1 באוגוסט 2014. הוא הוסיף ואמר שהסרט יכלול את סטאר לורד, דראקס המשמיד, גאמורה, גרוט ורוקט ראקון. כמו כן הוצגו שני עיצובים אמנותיים של רוקט ראקון ושל חברי הקבוצה. באוגוסט אותה שנה נשכר כריס מק'קוי כדי לשכתב את התסריט של פרלמן, אולם הוא לא קיבל קרדיט על כתיבתו. הבמאי ג'יימס גאן נבחר לביים את הסרט. ג'וס וידון, במאי הנוקמים אשר משמש כיועץ לכל הסרטים שמובילים לסרט הנוקמים: עידן אולטרון, היה נלהב על בחירתו של גאן כבמאי הסרט, באומרו, "השם ג'יימס גאן גורם לי להאמין שהסרט הזה יעבוד. הוא כל כך לא קונבנציונלי ומשוגע, אבל גם חכם מאוד. כזה איש אמנות שבונה מהלב. הוא אוהב את הראקון, זקוק לראקון. יש לו טוויסט מעניין לגביו, אבל הכל מגיע מאהבה אמיתית לחומר המקור. יהיה קשה לדמויות האנושיות לעמוד בקצב".
הפקה > לקראת ההפקה

בספטמבר 2012, ג'יימס גאן עדכן בעמוד הפייסבוק שלו כי הוא חתם לביים את הסרט ולשכתב אותו. בנובמבר אותה שנה נודע כי השחקנים ג'ואל אדגרטון, ג'ק יוסטון, לי פייס, אדי רדמיין וג'ים סטרג'ס נבחנו לתפקיד של פיטר קוויל. שחקנים נוספים שנשקלו לגלם את התפקיד היו זאקרי לוי, ג'וזף גורדון-לוויט ומייקל רוזנבאום. השחקן לי פייס אישר את הדיווחים. בפברואר 2013 לוהק לבסוף כריס פראט לתפקיד.
בינואר 2013 דווח כי הצילומים יחלו באולפני שפרטון בלונדון ואולפני מארוול הכריזו כי הסרט יוקרן בתלת-ממד. המפיקה בפועל, ויקטוריה אלונזו הודיעה כי הצילומים יחלו ביוני, וכי דמויותיהם של רוקט ראקון ושל גרוט ייווצרו בשילוב של גרפיקת תלת־ממד ולכידת תנועה, באומרה כי "אין כל דרך לבצע לכידת תנועה בדביבונים. הם פשוט לא יתנו לך להלביש את החליפה עליהם. נעשה כנראה רוטומציה כדי ללכוד מעט מההתנהגות. יהיו לנו מבצעים כדי לחקות את מה שג'יימס גאן מתכנן עבור הדמות. הוא מאוד ברור לגבי הכיוון אליו הוא רוצה לקחת את הדמויות". בריאיון למגזין SFX, קווין פייגי ציין במרץ 2013 שבהשוואה לסרטים האחרים ביקום הקולנועי של מארוול, סרט זה יעמוד בפני עצמו והוא מתרחש באותו יקום. בזמן שאנחנו נמצאים בצד השני של היקום בסרטים האחרים, אפשר לראות את אותם מאפיינים בשומרי הגלקסיה, אבל האוונג'רס לא מעורבים בנעשה". הוא הוסיף ואמר ש-95% מהסרט יתרחש בחלל החיצון. באמצעו של אותו חודש, דייב בטיסטה לוהק לתפקיד דראקס המשמיד, כשבין השחקנים שנשקלו לתפקיד נמנים  אייזיאה מוסטפא, ג'ייסון מומואה ובריאן פטריק וייד. באפריל נשכר הפסל בריאן מואר, שפיסל בעבר את מסכתו של דארת' ויידר לסרטי מלחמת הכוכבים.
באפריל 2013 הצטרפה זואי סלדנה לצוות השחקנים בתפקיד גאמורה ובהמשך גם מייקל רוקר לתפקיד יונדו. כמו כן, לי פייס נבחר לגלם את הנבל הראשי בסרט, רונאן המאשים. הליהוקים נמשכו עד סוף יוני, כשג'ון סי. ריילי, גלן קלוז, קארן גילאן ובניסיו דל טורו נבחרו לגלם את רומאן דיי, נובה פריים, נביולה ו"האספן", בהתאמה.
הפקה > צילומים

הצילומים החלו ב-6 ביולי 2013. באותו חודש, צוות השחקנים טס מלונדון כדי להשתתף בכנס קומיק-קון בסן דייגו, שבו הוכרזה רשמית רשימת השחקנים, וכן נודע כי דג'ימון הונסו יגלם את קוראת'. פייגי הודיע כי תאנוס ישתתף בסרט בתפקיד "המושך בחוטים". ב-11 באוגוסט 2013 החלו הצילומים בגשר המילניום בלונדון. עוד באותו חודש נודע כי בראדלי קופר ידבב את דמותו של רוקט ראקון, ובספטמבר נודע כי וין דיזל ידבב את גרוט ויספק לכידת תנועה עבור הדמות. הצילומים הסתיימו ב-12 באוקטובר 2013.
הפקה > לאחר ההפקה

בנובמבר 2013, גאן הודיע שהוא משתמש בכמה שיותר אפקטים שמישים על מנת לעזור בשימוש בתלת־ממד. "הסטים לצילום שלנו עצומים בגודלם. יש לנו כלא שמורכב מ-770 אלף ק"ג של פלדה. כל מי שמכיר אותי יודע שאני אוהב שילוב בין אפקטים שמישים ותלת־ממדיים... אני לא יכול לחכות שאנשים יראו את זה, מאחר שזה יפיפה באופן בלתי רגיל". אחרי צאתו לאקרנים של הסרט "תור: העולם האפל", קווין פייגי ציין שיהלומי האינסוף יהיו הכלי העלילתי של הסרט והודיע גם על כוונתם להמשיך עם השלב השלישי לפרויקט "הנוקמים". בראיון נוסף הוא ציין שיהלום אינסוף שלישי ובלתי ידוע ייחשף בסרט.
מוזיקה

את המוזיקה של הסרט כתב והלחין טיילר בייטס, ביחד עם פסקול הסרט מושמע אלבום מוזיקלי נוסף בו שירים משנות ה-70 כמו Hooked On Feeling של להקת Blue Swede ו-Spirit In The Sky של נורמן גרינבאום.
שומרי הגלקסיה: פסקול הסרט המקורי - Awesome Mix Vol 1 (האלבום המוזיקלי)
| 0 | 1 | 2 | 3 |
| --- | --- | --- | --- |
| 1. | "Hooked on a Feeling" | Blue Swede | 2:52 |
| 2. | "Go All the Way" | Raspberries | 3:21 |
| 3. | "Spirit in the Sky" | Norman Greenbaum | 4:02 |
| 4. | "Moonage Daydream" | דייוויד בואי | 4:41 |
| 5. | "Fooled Around and Fell in Love" | Elvin Bishop | 4:35 |
| 6. | "I'm Not in Love" | 10cc | 6:03 |
| 7. | "I Want You Back" | חמישיית הג'קסונים | 2:58 |
| 8. | "Come and Get Your Love" | Redbone | 3:26 |
| 9. | "Cherry Bomb" | The Runaways | 2:17 |
| 10. | "Escape (The Piña Colada Song)" | Rupert Holmes | 4:37 |
| 11. | "O-o-h Child" | Five Stairsteps | 3:13 |
| 12. | "Ain't No Mountain High Enough" | מרווין גיי וטאמי טרל | 2:29 |
סרט ההמשך

בכנס קומיק-קון בסן דייגו 2014 הודיע הבמאי ג'יימס גאן רשמית כי מתוכנן לצאת סרט המשך - "שומרי הגלקסיה 2" בתאריך 5 במאי 2017. התסריט לסרט נכתב על ידי הבמאי ג'יימס גאן בתחילת שנת 2015 וב-30 ביוני 2015 נודע כי סרט ההמשך קיבל שם חדש "שומרי הגלקסיה: חלק 2". סרט ההמשך יצא לאקרנים ב-5 במאי 2017.
הערות שוליים

↑  עכבר העיר, שומרי הגלקסיה שוברים את הקופות, באתר הארץ, 3 באוגוסט 2014
↑  מרט פרחומובסקי, עכבר העיר, "שומרי הגלקסיה 2": כיף, כיף ועוד קצת כיף, באתר הארץ, 4 במאי 2017
↑  Chris Pratt On Heartbreak, 'Delivery Man' And Gearing Up For 'Guardians Of The Galaxy', Mike Ryan, November 18th 2013
↑  Comic-Con: Marvel’s ‘Age of Ultron,’ ‘Guardians of the Galaxy,’ more, Noelene Clark, July 20th 2013
↑  'Guardians Of The Galaxy' Exclusive: Zoe Saldana Gets Honest About Gamora's Look, Brett White, September 5th 2013
↑  Guardians Of The Galaxy: James Gunn's Trailer Breakdown, Sam Ashurst, February 19th 2014
↑  James Gunn Comes Clean on a Lot of Guardians of the Galaxy Rumours, Ben Mortimer, April 18th 2013
↑  Why 'Guardians Of The Galaxy' Reminds Bradley Cooper Of 'Goodfellas', Kevin P. Sullivan, December 9th 2013
↑  Vin Diesel On Stilts Isn't Even The Weirdest Thing About This Video, Kevin P. Sullivan, October 16th 2013
↑  'Guardians Of The Galaxy': Latest On Vin, Bradley And The Scene Everyone's Talking About, Kevin P. Sullivan, November 5th 2013
↑  Lee Pace on His Guardians of the Galaxy Character - 'He's a f**king psycho!' - See more at: http://www.clickonline.com/movies/lee-pace-on-his-guardians-of-the-galaxy-character--hes-a-fcking-psycho!/20579/#sthash.BtavqU5g.dpuf, Daniel Anderson, October 11th 2013
↑  Abnett & Lanning: A Cosmic Oddyssey from "Legion" to "Guardians", Kiel Phegley, August 21st 2012
↑  Marvel Considering 'Iron Fist' & 'S.H.I.E.L.D.' Movies, 'Black Panther' & 'Guardians Of The Galaxy,' Too!, Josh Wigler, August 6th 2010
↑  Marvel's next 5 movies after The Avengers could include some weird surprises, Meredith Woerner, September 30th 2011
↑  EXCLUSIVE: Marvel’s 2014 Movie Revealed!, June 28th 2012
↑  Marvel planning ‘Guardians of the Galaxy’ pic, Marc Graser, June 28th 2012
↑  Comic-Con 2012: Marvel Names 'Avengers' Follow-Ups; Robert Downey Jr. Makes Surprise Appearance, Borys Kit, July 4th 2012
↑  'Avengers' Mastermind Believes In 'Guardians Of The Galaxy' Director, Josh Wigler, September 10th 2012
↑  How The Avengers Made A Motion Capture Hulk And Snagged An Oscar Nomination, Eric Eisenberg, February 12th 2013
↑  SFX 233 Preview: Marvel Boss On Phase 2, Joseph McCabe, March 4th 2013
↑  Marvel Head Talks Thanos & Ultron - Comic-Con 2013, July 20th 2013
↑  James Gunn on Guardians: Thanos, SFX & More, Max Nicholson, November 6th 2013
↑  Exclusive Interview: Kevin Feige on Thor and Marvel’s Future, William Bibbiani, November 8th 2013
↑  /Film Interview: ‘Thor: The Dark World’ Producer Kevin Feige, Germain Lussier, November 13th 2013
↑  Guardians Of The Galaxy 2 Finally Has An Official Title
↑   נתנאל שלומוביץ, ל"שומרי הגלקסיה" עדיין יש קסם - אבל קצת פחות, באתר הארץ, 7 במאי 2017
צוות השחקנים בכנס קומיק-קון 2013, שנערך בסן דייגו. משמאל לימין: המפיק קווין פייגי, דייב בטיסטה, הבמאי ג'יימס גאן, בניסיו דל טורו, זואי סלדנה, דג'ימון הונסו, לי פייס, מייקל רוקר, קארן גילאן וכריס פראט.
הבמאי ג'יימס גאן, 2013.
ג'ון פרנסיס האמטרמק קלייבורן

ג'ון פרנסיס האמטרמק קלייבורן (באנגלית: John Francis Hamtramck Claiborne‏; 24 באפריל 1809 – 17 במאי 1884) היה חבר בית הנבחרים של ארצות הברית ממיסיסיפי. הוא פרסם את הספר "ההיסטוריה של מיסיסיפי" ב-1880.
ביוגרפיה

קלייבורן נקרא על שמו של ז'אן פרנסואה האמטרמק והיה בנו של פרדיננד קלייבורן. הוא היה גם אחיינו של ויליאם צ'ארלס קול קלייבורן ונתניאל הרברט קלייבורן, אחיין רבא של תומאס קלייבורן, סבא רבא של הרברט קלייבורן פל הבן, סבא רבא של קלייבורן דה בורדה פל, וסבא רבא רבא של קורין קלייבורן בוגס.
הוא נולד ב-24 באפריל 1809 בנאצ'ז, מיסיסיפי ולמד בבית ספר בווירג'יניה, שם למד משפטים. הוא התקבל ללשכת עורכי הדין בשנת 1825, והחל לעסוק בעריכת דין בנאצ'ז. היו בבעלותו עבדים. הוא היה חבר בבית הנבחרים של המדינה מ-1830 עד 1834, לאחר מכן עבר למחוז מדיסון, מיסיסיפי, ונבחר כג'קסוני לקונגרס ה-24, שם כיהן מ-4 במרץ 1835 עד 3 במרץ 1837.
קלייבורן נבחר שוב לקונגרס ה-25 לאחר מחלוקת על הבחירות וכיהן מ-18 ביולי 1837, עד 5 בפברואר 1838, כאשר המושב הוכרז פנוי כתוצאה מבחירות מיוחדות שנערכו עקב המחלוקת. לאחר מכן עסק בעבודת עיתונות בנאצ'ז. בשנת 1842, קלייבורן שימש כנציב בוועדת התביעות של צ'וקטאוס שהוקמה כדי לפזר אדמה לאחר הסכם דאנסינג ראביט קריק. קלייבורן קיבל את עמדתו בעמלה בשל העובדה שהיה בעל חוב של 30,000 דולר על ידי ויליאם מ. גווין ואברם א. האלסי, שהיו אף הם בוועדה. גווין והאלסי תכננו לתת לקלייבורן 32,000 דונם של אדמות צ'וקטאו כדי לכסות את החובות שלהם. עסקת הקרקע מעולם לא הושלמה ובשל ריב ציבורי, קלייבורן הודח מהוועדה. בשנת 1844, הוא עבר לניו אורלינס, לואיזיאנה וחידש את ההתעניינות בעיתונים.
הוא מונה לסוכן עצים של ארצות הברית עבור לואיזיאנה ומיסיסיפי ב-1853. הוא היה המחבר של מספר יצירות היסטוריות, כולל "היסטוריה של מיסיסיפי" מ-1880.
הוא חזר לאחוזתו, "דמברטון", ליד נאצ'ז, ומת שם ב-17 במאי 1884. הוא נקבר בבית הקברות טריניטי, נאצ'ז, מיסיסיפי.
הערות שוליים

↑  Mississippi, as a Province, Territory, and State: With Biographical Notices of Eminent Citizens. Power & Barksdale. 1880.
↑  "Congress slaveowners", The Washington Post, 2022-01-13, נבדק ב-2022-07-04
| --- | --- |
בקרת זהויות :  NLI: 987010649061505171  LCCN: nr92015674  SNAC: w64f32k4  US Congress: C000404  VIAF: 14632814   WorldCat (עם VIAF): 14632814
ברוס הגדול מכולם

| --- | --- |
כרזת הסרט בארץ
כרזת הסרט בארץ
 מבוסס על:  ספר בשם Almighty Me מאת רוברט בּוֹש
 בימוי:  טום שדיאק 
 הופק בידי:  טום שדיאק ג'ים קארי ג'יימס ד. ברובייקר מייקל בוסטיק סטיב קורן מרק אוקיף
 תסריט:  סטיב אודקרק, סטיב קורן, מרק אוקיף 
 עריכה:  סקוט היל
 שחקנים ראשיים:  ג'ים קארי מורגן פרימן ג'ניפר אניסטון סטיב קארל פיליפ בייקר הול
 מוזיקה:  ג'ון דבני 
 צילום:  דין סמלר 
 מדינה:  ארצות הברית 
 חברת הפקה:  Spyglass Entertainment Shady Acres Pit Bull Productions
 חברה מפיצה:  צפון אמריקה: סרטי יוניברסל הפצה בינלאומית: סרטי טאצ'סטון (חברה בת של חברת וולט דיסני)
 שיטת הפצה:  וידאו על פי דרישה 
 הקרנת בכורה:  23 במאי 2003 ארצות הברית
 משך הקרנה:  101 דק' 
 שפת הסרט:  אנגלית 
 סוגה:  סרט קומדיה, סרט פנטזיה, קומדיה רומנטית, דרמה קומית, סרט דרמה 
 מקום התרחשות:  ניו יורק 
 תקציב:  80,000,000 דולר
 הכנסות:  484,592,874 דולר
 הכנסות באתר מוג'ו:   brucealmighty
 סרט הבא:  מבול של צרות 
 www.brucealmighty.com
 דף הסרט ב־IMDb
 
ברוס הגדול מכולם (באנגלית: Bruce Almighty) הוא סרט קומדיה אמריקאי בבימויו של טום שדיאק ובכיכובם של ג'ים קארי, מורגן פרימן וג'ניפר אניסטון. זה היה שיתוף הפעולה השלישי במספר של שדיאק וקארי, אחרי הסרטים אייס ונטורה: בלש בצחוק, ושקרן שקרן.
הסרט מבוסס על ספר בשם Almighty Me משנת 1991 מאת הסופר רוברט בּוֹש. הזכויות נמכרו לחברת וולט דיסני, והסופר והספר לא קיבלו קרדיט בסרט עצמו.
תקציר העלילה > סצנה מחוקה שלא שודרה בסרט

לסרט נוצרה סצנה, שהייתה אמורה להיות חלק מהסצנה שבה ברוס משחק במוחו של אוון ושולט בדיבורו בזמן שזה מגיש את מהדורת החדשות במטרה לגרום לפיטוריו ולמינויו של ברוס לתפקיד המגיש, אשר הייתה קשה לצפייה ולכן הוסרה. בסצנה נראה ברוס גורם לאוון לדמם מאפו, ולאחר מכן שורף את שיערות ראשו. לאחר שאוון מפונה לבית החולים, ברוס מראיין אותו בלעג ובזלזול ושואל אותו האם התקרית אירעה בעקבות משהו שאכל. לאחר מכן ברוס שורף שוב בעזרת הכוח שלו את אוון, ובהמשך הסצנה החתוכה אוון מפוטר ואורז את חפציו - וניתן לראות את חלקי שיערו השרופים וקרקפתו החשופה.
ליהוק

| שם השחקנ/ית | הדמות |
| --- | --- |
ג'ים קארי: ברוס נולן
מורגן פרימן: אלוהים
ג'ניפר אניסטון: גרייס קונלי, בת-זוגו של ברוס
סטיב קארל: אוואן בקסטר, מגיש תוכנית חדשות, יריבו של ברוס
קתרין בל: סוזן אורטגה, מגישת תוכנית חדשות
פיליפ בייקר הול: ג'ק ביילור, מפיק חדשות
ליסה אן וולטר: דבי קונלי, אמא של גרייס
טוני בנט: בתפקיד עצמו
ג'ון מרפי: בתפקיד עצמו, שדרן ספורט
קרלוס סאנצ'ז: חואן ולדס
סאלי קירקלנד: אניטה מאן
נורה דאן: אלי לומאן
אדי ג'מיסון: בובי
מדלן לאבג'וי: זואי
נואל גוגליאמי: בריון בכנופיית רחוב
ג'ק ג'וזפסון: חסר בית
הומאז' לקלינט איסטווד

באחת הסצנות עושה ג'ים קארי הומאז' לסרט הארי המזוהם: משחק המוות, תוך חיקוי של קלינט איסטווד. קארי שיחק בסרט שהיה האחרון בסדרת סרטי ההמשך של הארי המזוהם.
משמעות הכתובת של אלוהים

לצורך הפגישה עם אלוהים, מוזמן ברוס למשרדי חברה הנמצאת כביכול בבניין מספר 77256 ברחוב 23. אם ממירים את הספרות לאותיות שבלוח המקשים במכשיר טלפון, מתקבל הצירוף 'Psalm 23'. באנגלית, ספר תהלים בתנ"ך נקרא Psalms, והכתובת רומזת למזמור שבפרק כ"ג:
א מִזְמוֹר לְדָוִד: ה' רֹעִי, לֹא אֶחְסָר.
ב בִּנְאוֹת דֶּשֶׁא, יַרְבִּיצֵנִי; עַל-מֵי מְנֻחוֹת יְנַהֲלֵנִי.
ג נַפְשִׁי יְשׁוֹבֵב; יַנְחֵנִי בְמַעְגְּלֵי-צֶדֶק, לְמַעַן שְׁמוֹ.
ד גַּם כִּי-אֵלֵךְ בְּגֵיא צַלְמָוֶת, לֹא-אִירָא רָע-- כִּי-אַתָּה עִמָּדִי;
שִׁבְטְךָ וּמִשְׁעַנְתֶּךָ, הֵמָּה יְנַחֲמֻנִי.
ה תַּעֲרֹךְ לְפָנַי, שֻׁלְחָן-- נֶגֶד צֹרְרָי;
דִּשַּׁנְתָּ בַשֶּׁמֶן רֹאשִׁי, כּוֹסִי רְוָיָה.
ו אַךְ, טוֹב וָחֶסֶד יִרְדְּפוּנִי-- כָּל-יְמֵי חַיָּי;
וְשַׁבְתִּי בְּבֵית-יְהוָה, לְאֹרֶךְ יָמִים.
צירוף הספרות 23 נכלל גם במספר הטלפון של אלוהים, כפי שנמסר לברוס.
ביקורות והכנסות

הסרט יצא לאקרנים בארצות הברית ב-23 במאי 2003, לקראת סוף השבוע הארוך של יום הזיכרון לחללי ארצות הברית. הכנסותיו באותו סוף השבוע היתמרו ל-85 מיליון דולרים והסרט אף הדיח את מטריקס רילודד מהמקום הראשון בטבלת שוברי הקופות. ההכנסה הכוללת של הסרט בארצות הברית הייתה למעלה מ-242 מיליון דולרים וכ-484.5 ברחבי העולם, מה שהפך אותו לסרט החמישי בהכנסותיו ברחבי העולם בשנת 2003 והמצליח ביותר מבחינה מסחרית בקריירה של קארי.
המבקרים חלקו על דעת הקהל, ורובם חיוו על הסרט דעה שלילית. באתר Rotten Tomatoes, המנתח ביקורות קולנוע מרחבי העולם רק 48 אחוז מכלל 181 הביקורות המאוגדות בו היו חיוביות. רוב המבקרים הסכימו שקארי מצחיק בסצנות הסלפסטיק, אך הסרט עצמו שוקע לתוך רגשנות מאולצת.
נושאו הרגיש של הסרט, בו מוצג האל כדמות, עורר מחאה ואף צנזורה בכמה מדינות מוסלמיות, אף כי באיראן השיעית קיבל הסרט פרשנות באור התריסריים, הזרם המרכזי בדת, וזכה לאהדה.
סערה זוטא חולל מספר הטלפון של אלוהים אשר נשלח לברוס. בגרסה המאוחרת שהופצה לטלוויזיה ולצפייה ביתית, המספר הוא 0123–555. באמריקה הצפונית, התחילית 555 משמשת להקצאת מספרי טלפונים בדיוניים להפקות קולנוע וטלוויזיה. בגרסה הקולנועית המקורית המספר היה 2323–776, לאחר שהמפיקים בדקו שאין מספר כזה באזור חיוג באפלו. אולם, מאחר שהמספר קיים באזורי חיוג אחרים, כמה מנויים פרטיים וביניהם כנסיות וכמרים, התלוננו על הטרדות טלפוניות בעקבות הסרט מאנשים שביקשו לדבר עם אלוהים, מה שאילץ את המפיקים לשנות את המספר.